Tisztelt Küldöttek!

# Bemutatkozás

Szalóki Orsolya Xénia harmadéves hallgató vagyok, jelenleg az osztatlan tanárképzésben veszek részt informatika és történelem és alapvető állampolgári ismeretek szakpáron.

A gimnáziumomban tagja voltam a diákönkormányzatnak, mint kultúrfelelős, itt az egyetemen pedig első évben letettem az animátor-, és mentorvizsgát. 2015. májusa és 2016. áprilisa között töltöttem be a BIT főszerkesztői tisztséget, valamint a Hallgatói Jóléti Bizottságban és a Kommunikációs Bizottságban is voltam bizottsági titkár. Ezekkel a hátam mögött úgy vélem, hogy a Hallgatói Önkormányzat munkájában továbbra is segédkezhetnék.

Kreatívnak, barátságosnak és segítőkésznek tartom magam, így nem okozna problémát, ha a társaimmal együtt kellene dolgoznom, segítenem a tanulmányaikat. Tanár szakos hallgatóként pedig még több tapasztalatot jelent számomra ez a lehetőség, ahol továbbfejleszthetem a kommunikációs és a szervezői képességemet.

# Motivációk

Mindig is szerettem listákat készíteni, táblázatokat gyártani adatokkal, adminisztrálni, emiatt úgy gondolom, hogy nem okozna gondot, hogy figyelemmel kísérjem a Bizottságok munkáját. A történelem szak miatt számos törvényjavaslatot kellett elolvasnom, értelmeznem és feldolgoznom, így az Alapszabály helyes használatára is felkészültnek érzem magam.

Látva az Ellenőrző Bizottság munkáját az elmúlt hónapokban, egyre erősebben megfogalmazódott bennem a szabályosság, korrektség, és lelkiismeretes munka szükségessége ezen a területen. Úgy gondolom, hogy személyemből és tapasztalataimből adódóan ezt a feladatkört szívesen és precízen látnám el.

# Tervek

## Jegyzőkönyvek

Az Ellenőrző Bizottság egyik legfőbbb feladata, hogy számon tartsa a különböző Bizottságok hogyan állnak a jegyzőkönyveikkel. Egyrészt egyfajta lemaradással küzdünk, mely felszámolásához nagy segítség lesz a februárban-márciusban esedékes jegyzőkönyvek ellenőrzése.

Másrészt úgy érzem, hogy a bizottsági titkárok nem mindig tudják, hogyan is kell helyesen megírni egy jegyzőkönyvet. Ehhez a betanuláshoz szeretnék majd segítséget nyújtani nekik, ha új titkárt választ egy Bizottság, akkor jó lenne vele átbeszélni a sablont és egy kisokost készíteni azokra az esetekre, amelykre a sablon nem tud választ adni (pl. ha nő vagy csökken a mandátumszám).

Szeretnék az informatikai referenssel összedolgozva egy kanban táblát létrehozni, ahol követni tudjuk hogyan is állnak a jegyzőkönyvek.

## Alapszabály

## Úgy vélem, hogy több korábbi EB-taggal az volt az egyik szembetűnő probléma, hogy nem elég felkészült az Alapszabályból, ezért szeretnék készíteni egy kinyomtatott Alapszabályt kiemelésekkel és cimkézett könyvjelzőkkel, így is megkönnyítve az Alapszabály gyors és pontos értelmezését.

## Ugyanakkor szeretném, hogy ha követelmény lenne a leendő EB-tagok felé, hogy egy Alapszabállyal kapcsolatos teszt sikeres kitöltése után pályázhassák csak meg a pozíciót.

## Meeting notes

Jó lenne, ha minél több Bizottság használna meeting notes-okat, ezzel megkönyítve a visszakereshetőséget, valamint ha esetlegesen nem készül el időben a jegyzőkönyv, akkor is legyen valami kézzel fogható nyoma az üléseknek.

Az elmúlt időszakban nagyon sok tisztségviselő nem küldte el időben a beszámolóját (akár a Küldöttgyűlésre, akár a közéleti javaslathoz szükségese), így szeretném, ha a Bizottság kidolgozna egy rendszert, amivel ösztönözni tudnánk a tisztségviselőket a határidő betartására.

Remélem, alkalmasnak találtok a pozíció betöltésére és sikeresen tudunk majd együtt dolgozni a jövőben is.

Budapest, 2017. február 1. Tisztelettel: Szalóki Orsolya